A schwaara Schlog fia Straubing war da Dreißgjaarige Kriag: Rund 1800 da 4000 Eihwohna san 1633 da schwedischn Bsotzung untam Bernhard vo Weimar und da Pest zum Opfa gfoin. Olle Owesn um an Mauaring vo da Stod san zweng da bessan Befestgigung niedaglegt oda duach Bschuss zasteat worn. Eascht am End vom 17. Joarhundat hod si de Stod davo dahoit und is im Zug vo da Barockisiarung zua ana wichtign Wiakungsstättn vo da Buidhaua- und Molafamilie Asam worn. Zamma hom de Briada Asam de Kloustakira vo de Ursulina baut.